Diari Oficial de la Generalitat Valenciana


Sumari del DOGV 363, del 14-04-1986 (1986/806028)

RESOLUCIÓ de 3 de març de 1986, del Director General de Comerç per la qual es determina l'obertura del proces electoral per a la renovació dels membres del plenari de les Cambres Oficials de Comerç Indústria i Navegació de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   363

Data del DOGV
:   14-04-1986

Secció del DOGV
:   ALTRES DISPOSICIONS

Número del document
:   1986/806028


Data del document
:   03-03-1986

Organisme emissor
:   Conselleria d'Indústria, Comerç i Turisme

Tipus de document
:   Resolució

Resolució de 3 de març de 1986, del Director General de Comerç per la qual es determina l'obertura del procés electoral per a la renovació dels membres del plenari de les Cambres Oficials de Comerç, Indústria i Navegació de la Comunitat Valenciana.  
La Conselleria d'Indústria, Comerç I Turisme, té assignades pel Decret 134/83, de 27 d'octubre' les competències que sobre Cambre Oficials de Comerç, Indústria i Navegació corresponen a la Generalitat Valenciana segons el Reial Decret 2620/1983, de 25 d'agost, pel qual es traspassen les funcions i serveis de l'Estat a la Comunitat Valenciana en matèries de Fires Internacionals i Cambres de Comerç, Indústria I Navegació.   
Per expirar en el present any el mandat dels vocals que integren els Plenaris de las Cambres Oficials de Comerç, Indústria i Navegació de la Comunitat Valenciana, i de conformitat amb allò previst a l'article 3.2 del Decret 19/1984, de 20 de febrer, del Consell, sobre Cambres de Comerç, Indústria i Navegació, aquesta Direcció General ha resolt:   
Primer  
1. L'obertura del període electoral s'iniciarà el dia 23 de maig de 1986 i finalitzarà el 31 de desembre de 1986 a fi que, dins d'aquest termini, les Cambres de Comerç, Indústria i Navegació de la Comunitat Valenciana procedesquen a la renovació dels membres dels seus Plenaris.   
2. Transcorreguts 10 dies des de la data de l'obertura, les Cambres procediran a exposar els seus respectius censos al públic, durant el termini de 30 dies naturals.   
El cens electoral disposat serà el que corresponga al 31 de desembre de 1984, i podran incorporar-s'hi, a petició dels interessats, les altes i baixes degudament justificades.   
Segon  
Aquesta Direcció General de Comerç, i a proposta de cadascuna de las Cambres, convocarà les corresponents eleccions, en la forma i terminis prevists al Reglament General de Cambres, en les quals es determinaran els següents aspectes:   
- Data que hi tindran lloc, concretant el dia i l'hora en que cada grup, o categoria, haurà d'emetre el vot per a l'elecció de la candidatura.   
- Nombre de Col·legis Electorals i la seua ubicació.   
- Manera d'efectuar el vot per correu, si hi cal.   
Tercer  
La composició dels Plenaris i, el nombre de representants que corresponen a cada grup o categoria, s'adequarà al que preveu el respectiu Reglament de Règim Interior de cadascuna de las Cambres Oficials d'Indústria, Comerç i Navegació.   
València, a 3 de març de 1986. -El Director General de Comerç: Manuel Agramunt i Ros de Ursinos.